gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4417, del 14-01-2003 (2003/177)

Informació pública del pla general per a redefinició dels paràmetres d'edificabilitat del sector urbanitzable no detallat S1-1 de Cox.
--------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/177


Organisme emissor
:   Ajuntament de Cox

Tipus de document
:   Anunci

Informació pública del pla general per a redefinició dels paràmetres d'edificabilitat del sector urbanitzable no detallat S1-1 de Cox. [2003/177]
  
El Ple de l'Ajuntament, en sessió de data 29 de novembre del 2002, ha acordat sotmetre a informació pública la documentació de la modificació puntual del Pla General d'Ordenació Urbana de Cox per a la redefinició dels paràmetres d'edificabilitat del sector urbanitzable no detallat S1-1 de Cox, pel termini de trenta dies hàbils comptadors des de la publicació d'este anunci en el Diari Oficial de la Generalitat Valenciana, de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant el termini esmentat, qualsevol entitat o persona interessada podrà conéixer i examinar la documentació a què fa referència este anunci, en la Secretaria d'este ajuntament, i presentar els escrits i les al·legacions que estime procedents.
  
S'advertix que, de conformitat amb el que disposa l'article 57.1B de la citada Llei 6/1994, este acord de sotmetre a informació pública la modificació del pla general tindrà l'efecte suspensiu d'atorgament de llicències en les àrees del municipi les noves determinacions de les quals suposen modificació del règim urbanístic vigent, durant el termini màxim d'un any a comptar des de la data de l'acord plenari.
Diari Oficial de la Generalitat Valenciana


Sumari del DOGV 4519, del 11-06-2003 (2003/6840)

Informació pública de la convocatòria d'Assemblea General extraordinària.
-------------------------------------------------------------------------

### Dades del document

Número de DOGV
:   4519

Data del DOGV
:   11-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6840


Organisme emissor
:   Caja Rural Católico Agraria, SCOOP Crèd. V.

Tipus de document
:   Anunci

Informació pública de la convocatòria d'Assemblea General extraordinària. [2003/Q6840]
  
En compliment de l'acord adoptat pel Consell Rector de la Caja Rural Católico-Agraria, Societat Cooperativa de Crèdit Valenciana, i de conformitat amb el que s'ha establit legalment i estatutàriament, es convoca a tots els socis de l'entitat per a fer Assemblea General extraordinària, el dia 27 de juny d'enguany, a les 19.30 hores en primera convocatòria i a les 20.00 hores en segona, al Casal de Fires i Festes de l'Ajuntament de Vila-real, situat al carrer del Mestre Serrano, número 2 (entrada pel cantó que dóna al carrer de Miralcamp) d'esta ciutat, a fi de tractar del següent orde del dia:
  
1. Examen de la gestió social. Aprovació, si és procedent, dels comptes anuals corresponents a l'exercici econòmic de 2002.
  
2. Acord sobre la distribució de resultats.
  
3. Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior; ratificació de la variació d'este i pla d'inversions i de despeses del fons esmentat per a l'exercici en curs.
  
4. Elecció de membres del Consell Rector.
  
5. Suggeriments i preguntes al Consell Rector.
  
Vila-real, 5 de juny de 2003.- El president: José Cantavella Vicent.
  
Nota: d'acord amb la legalitat vigent, els documents relatius a cada un dels punts de l'orde del dia, sobre els quals ha de decidir l'Assemblea, es troben a disposició dels socis al domicili social de l'entitat, en horari d'oficina.
  
Nota 2: el Consell Rector d'esta entitat, amb data de 5 de juny, ha acordat requerir la presència de notari per a alçar l'oportuna acta de la reunió.
Diari Oficial de la Generalitat Valenciana


Sumari del DOGV 4513, del 03-06-2003 (2003/6333)

Expedient número 81/2003. Subministrament d'equipament mèdic i de mobiliari clínic per al muntatge del Servici d'Urgències de l'Hospital d'Alcoi.
-------------------------------------------------------------------------------------------------------------------------------------------------

### Dades del document

Número de DOGV
:   4513

Data del DOGV
:   03-06-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/6333


Data del document
:   20-05-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Alcoi
    * licitació
    * contracte de subministraments
    * material mèdic-quirúrgic
    * adjudicació de contracte administratiu
    * indústria del moble

Expedient número 81/2003. Subministrament d'equipament mèdic i de mobiliari clínic per al muntatge del Servici d'Urgències de l'Hospital d'Alcoi. [2003/X6333]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Gerència de l'Àrea de Salut d'Alcoi, avinguda País Valencià, 33, 03848 Alcoi (Alacant). Telèfon 09 541 78 01, fax 96 554 11 86.
  
c) Número d'expedient: 81/2003.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament d'equipament mèdic i de mobiliari clínic per al muntatge del Servici d'Urgències de l'Hospital d'Alcoi.
  
c) Lots: 13.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.429 de 30 de gener de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents sis mil set-cents setanta-quatre euros (206.774 euros).
  
5. Adjudicació
  
a) Data: 11 d'abril de 2003.
  
b) Contractistes: euros
  
A. Queraltó R. e Hijos, SA. 3.720,00
  
Bromatos, SL. 632,00
  
Central Médica Vela, SL. 1.833,30
  
D-Médica, SL. 35.900,00
  
Galerías Sanitarias, SL. 1.902,21
  
Hans & Rüth, SA. 5.301,48
  
Isso, SA. 2.366,56
  
La Casa del Médico, SL. 20.978,86
  
Medtronic Ibérica, SA. 5.980,00
  
Olympus Optical España 31.828,00
  
Tecnomed 2000, SL. 87.500,00
  
c) Nacionalitat: espanyola.
  
d) Import d'adjudicació: cent noranta-set mil nou-cents quaranta-dos euros i quaranta-u cèntims (197.942,41 euros).
Diari Oficial de la Generalitat Valenciana


Sumari del DOGV 4471, del 01-04-2003 (2003/3249)

RESOLUCIÓ de 17 de març de 2003, de la Universitat de Alacant, per la qual nomena Natalia Timoshenko Kuznetsova professora titular d'escola universitària DF02516, en l'àrea de coneixement de Filologia eslava.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/3249


Organisme emissor
:   Universitat d'Alacant

Tipus de document
:   Resolució

RESOLUCIÓ de 17 de març de 2003, de la Universitat de Alacant, per la qual nomena Natalia Timoshenko Kuznetsova professora titular d'escola universitària DF02516, en l'àrea de coneixement de Filologia eslava. [2003/3249]
  
Segons el que disposen el Reial Decret 1888/1984, de 26 de setembre i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució de 22 de novembre de 2001 (BOE de 8 de desembre de 2001), d'esta Universitat d'Alacant, nomena Natalia Timoshenko Kuznetsova professora titular d'escola universitària DF02516, en l'àrea de coneixement de Filologia eslava, Departament de Filologies Integrades.
  
Alacant, 17 de març de 2003.- El rector (p. d. Resolució de 15.06.2001): Miguel Louis Cereceda.
Diari Oficial de la Generalitat Valenciana


Sumari del DOGV 4605, del 10-10-2003 (2003/10623)

Ressenya de l'acord de la Comissió Territorial d'Urbanisme de 16 d'abril de 2003, pel qual es declara definitivament aprovat el Pla General de Cofrentes.
---------------------------------------------------------------------------------------------------------------------------------------------------------

### Dades del document

Número de DOGV
:   4605

Data del DOGV
:   10-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10038


Data del document
:   16-04-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Cofrentes
    * pla d'urbanisme

Ressenya de l'acord de la Comissió Territorial d'Urbanisme de 16 d'abril de 2003, pel qual es declara definitivament aprovat el Pla General de Cofrentes. [2003/S10591]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV número 2349, de 24 de novembre de 1994), es publica la ressenya de l'acord de la Comissió Territorial d'Urbanisme de 16 d'abril de 2003 i publicat amb les normes urbanístiques aprovades en el Butlletí Oficial de la Província de València número 148, de data 24 de juny de 2003.
  
Expedient número: 2000.0255
Diari Oficial de la Generalitat Valenciana


Sumari del DOGV 4490, del 30-04-2003 (2003/4576)

Ressenya de la Resolució d'11 de març de 2003, del conseller d'Obres Públiques, Urbanisme i Transports, per la qual es fa pública l'aprovació de substitució de la concessió del servici de transport públic regular permanent i d'ús general de viatgers per carretera entre València i Sedaví (CVV-253).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2003/4576


Data del document
:   11-03-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sedaví
    * València
    * transport per carretera
    * transport de viatgers
    * transport públic

Ressenya de la Resolució d'11 de març de 2003, del conseller d'Obres Públiques, Urbanisme i Transports, per la qual es fa pública l'aprovació de substitució de la concessió del servici de transport públic regular permanent i d'ús general de viatgers per carretera entre València i Sedaví (CVV-253). [2003/M4576]
  
El conseller d'Obres Públiques, Urbanisme i Transports, amb data 11 de març de 2003, ha resolt aprovar la substitució de la concessió inicial del servici de transport públic regular permanent i d'ús general de viatgers per carretera, València - el Forn d'Alcedo - Sedaví (V-0463) per la nova concessió entre València i Sedaví (CVV-253) a favor d'Autocares Herca, SL, d'acord amb les modificacions dels servicis i de les seues condicions de prestació que, després de la tramesa del projecte base al titular de la concessió i després de la proposta de resolució del director de l'Entitat Pública de Transport Metropolità de València, sobre les possibles modificacions presentades, han sigut objecte de coneixement formal pel concessionari abans esmentat.
  
Itinerari:
  
Línia València - Sedaví:
  
Longitud: 9,20 km
  
Itinerari d'anada: València - Pista de Silla - V-30 € el Forn d'Alcedo - Sedaví - Alfafar - Lugar Nuevo de la Corona - C. Comercial Alfafar
  
Itinerari de tornada: C. Comercial Alfafar - Alfafar - Sedaví - el Forn d'Alcedo - V-30 - Pista de Silla -València
  
Expedicions: les determinades en la concessió CVV-253
  
Termini d'acabament de la concessió: 25 de juny de 2012
  
Tarifa base partícip empresa: 0,05716 euros viatger/km
Diari Oficial de la Generalitat Valenciana


Sumari del DOGV 4474, del 04-04-2003 (2003/3935)

Concurs número 49/2002. Servicio de limpieza de alcantarillado.
---------------------------------------------------------------

### Dades del document

Número de DOGV
:   4474

Data del DOGV
:   04-04-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/3935


Data del document
:   17-03-2003

Organisme emissor
:   Ajuntament de Sagunt

Tipus de document
:   Concurs

Anàlisi jurídica

 Descriptors 

:   * Sagunt
    * empresa de serveis
    * contracte de serveis
    * licitació

Concurs número 49/2002. Servicio de limpieza de alcantarillado. [2003/3935]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Departament de Contractació.
  
2. Objecte del contracte
  
a) Descripció de l'objecte: Servicio de limpieza de alcantarillado. (Expedient 49/2002).
  
b) Lloc d'execució: Sagunt.
  
c) Termini d'execució: fins el 31 de desembre de 2003.
  
3. Tramitació, procediment i forma d'execució
  
a) Tramitació: ordinària.
  
b) Procediment: públic obert.
  
c) Forma: concurs.
  
4. Pressupost base de licitació
  
Import total: 90.150,92 euros/año.
  
5. Garanties
  
a) Provisional: 1.803,02 euros.
  
b) Definitiva: el 4% de l'import d'adjudicació.
  
6. Obtenció de documentació i informació
  
a) Entitat: Ajuntament de Sagunt. Departament de Contractació.
  
b) Domicili: Autonomia, 2.
  
c) Codi postal i localitat: 46410 Sagunt.
  
d) Telèfon: 09 345 49 21.
  
e) Fax: 96 266 62 33.
  
i) Data límit d'obtenció d'informació: fins al dia anterior a l'acabament del termini de presentació d'ofertes.
  
7. Requisits específics del contractista
  
Classificació.
  
8. Presentació d'ofertes
  
a) Data límit de presentació: s'iniciarà amb primera publicació de l'anunci en el Butlletí Oficial de la Província de València i en el Diari Oficial de la Generalitat Valenciana, i conclourà quan es complisquen 14 dies naturals, comptadors a partir del dia següent de l'última publicació en els esmentats diaris oficials i, si este fóra dissabte o festiu, el següent dia hàbil. Les proposicions, ajustades al model oficial que figura al final d'este plec, es presentaran a la Secció de Contractació en dies laborals i de 09.00 a 14.00 hores.
  
b) Documentació a presentar: la que consta en la clàusula cinquena del plec de clàusules administratives particulars.
  
9. Obertura d'ofertes
  
a) Data: la mesa de contractació es constituirà el segon o quart divendres del mes, immediat següent al dia que acabe el termini de presentació de proposicions, d'acord amb el que establix la clàusula cinquena.
  
b) Hora: 09.30 del matí.
  
10. Altres informacions
  
Despeses d'anuncis: a càrrec del contractista.
  
11. Exposició
  
Exposició del plec de clàusules administratives particulars, durant els huit primers dies hàbils següents a la publicació de l'anunci. En cas d'impugnació se suspendrà la licitació.
Diari Oficial de la Generalitat Valenciana


Sumari del DOGV 4503, del 20-05-2003 (2003/5467)

RESOLUCIÓ de 6 de maig de 2003, del president executiu de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/05/06/(1)/dof/vci/html**

### Dades del document

Número de DOGV
:   4503

Data del DOGV
:   20-05-2003

Secció del DOGV
:   I. DISPOSICIONS GENERALS

Número del document
:   2003/5467


Data del document
:   06-05-2003

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * política de turisme
    * estadística de turisme
    * cooperació administrativa
    * indicador econòmic
    * administració local

RESOLUCIÓ de 6 de maig de 2003, del president executiu de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià. [2003/M5467]
  
El Decret 71/2000 de 22 de maig, del Govern Valencià, de desenrotllament de la Llei 3/1998, de 21 de maig, de Turisme de la Comunitat Valenciana, pel que fa als convenis que puguen subscriure's entre els municipis declarats pel Govern Valencià de manera definitiva com turístics, i l'Agència Valenciana del Turisme, preveu que anualment es fixaran per resolució del president executiu de l'Agència Valenciana del Turisme els indicadors mínims aplicables a les despeses derivades de l'esforç financer addicional realitzat pels municipis turístics de la Comunitat Valenciana, a fi de poder determinar el component addicional compensable.
  
Vista l'experiència d'anys anteriors, així com l'adequació i modificació portada a terme en el passat exercici, es considera convenient mantenir els indicadors continguts en la Resolució de 22 de maig de 2002, del president executiu de l'Agència Valenciana del Turisme (publicada al Diari Oficial de la Generalitat Valenciana núm. 4.269, amb data 12 de juny de 2002), per a la seu aplicació a les despeses realitzades pels municipis durant el passat any 2002.
  
Al component addicional mencionat s'aplicarà posteriorment el percentatge que determine la Llei de Pressupostos de la Generalitat Valenciana per a l'exercici 2004.
  
Per tot l'anteriorment exposat, resolc:
  
Primer
  
Prorrogar les indicadors mínims fixats en la Resolució de 22 de maig de 2002, per a la seua aplicació a les despeses justificades pels municipis turístics corresponents a l'exercici econòmic 2002.
  
Segon
  
Amb independència de la seua publicació en el Diari Oficial de la Generalitat Valenciana, cal notificar la present resolució a cadascun dels municipis declarats turístics de la Comunitat Valenciana.


Còpia Permalink ELI
Diari Oficial de la Generalitat Valenciana


Sumari del DOGV 4480, del 14-04-2003 (2003/3854)

Rotlle d'apel·lació número 876/2002. Cèdula de notificació
----------------------------------------------------------

### Dades del document

Número de DOGV
:   4480

Data del DOGV
:   14-04-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3854


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 876/2002. Cèdula de notificació [2003/Q3854]
  
Román Rodríguez de Albadalejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat per la resolució del dia de hui, dictada en el rotlle d'apel·lació número 876/2002, que prové de cognició, actuacions de número 442/1996, del Jutjat de Primera Instància número 1 de Sueca, s'ha acordat notificar a l'apel·lada incompareguda en la present alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«La Secció Novena de l'Audiència Provincial de València, sent-ne ponent, la magistrada María Antonia Gaitón Redondo, ha vist el present rotlle d'apel·lació número 876/2002, que prové, de les actuacions de juí de cognició, promogudes davant el Jutjat de Primera Instància número 1, de Sueca, amb el número 442/1996, entre les parts; d'una, com a demandada apel·lant, Jesús Díaz Ruiz, i d'una altra, com a demandada apel·lada, José, Jesús y Juan, SA, i el demandant apel·lat, Banco Pastor, SA, sobre reclamació de quantitat en virtut del recurs d'apel·lació interposat pel demandat.
  
Amb la desestimació del recurs d'apel·lació interposat per Jesús Díaz Ruiz contra la sentència de data 14 de febrer de 2002, objecte d'aclariment per la interlocutòria de data 7 de juny del mateix any, dictada pel Jutjat de Primera Instància número 1 de Sueca en les actuacions de juí de cognició número 442/1996, confirmem esta resolució, con expressa imposició de les costes causades en l'alçada a la part apel·lant.
  
Notifiqueu esta resolució a les parts que han comparegut, i una vegada ferma, amb un certificat literal d'esta mateixa resolució i l'ofici oportú, retorneu les actuacions originals al jutjat de procedència».
  
I perquè el que s'ha acordat es complisca i valga de notificació a l'apel·lada incompareguda en esta alçada, José, Jesús y Juan, SA, i Dalubo, SA, mitjançant la publicació en el Diari Oficial de la Generalitat Valenciana, lliure i expedisc el present edicte.
Diari Oficial de la Generalitat Valenciana


Sumari del DOGV 4632, del 18-11-2003 (2003/12283)

Informació pública de la suspensió de llicències de parcel·lació de terrenys, edificació i demolició d'algunes parcel·les del pla parcial del SUP-8 «El Raso».
--------------------------------------------------------------------------------------------------------------------------------------------------------------

### Dades del document

Número de DOGV
:   4632

Data del DOGV
:   18-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12838


Organisme emissor
:   Ajuntament de Guardamar del Segura

Tipus de document
:   Anunci

Informació pública de la suspensió de llicències de parcel·lació de terrenys, edificació i demolició d'algunes parcel·les del pla parcial del SUP-8 «El Raso». [2003/X12232]
  
El Ple de l'Ajuntament, en la sessió extraordinària del dia 29 d'octubre de 2003, de conformitat amb la proposta efectuada pels tècnics municipals, atés el que disposen els arts. 152 del Reglament de Planejament de la Comunitat Valenciana de 15.12.1998; 57 de la Llei 6/1994, de la Generalitat Valenciana, Reguladora de l'Activitat Urbanística; i 22 de la Llei 7/1985, de 2 d'abril, Reguladora de les Bases de Règim Local, en la seua redacció donada per la Llei 11/1999, va acordar suspendre, per termini màxim d'1 any, a l'objecte de l'estudi de la inclusió de determinats béns sitis en el Pla Parcial del SUP-8 ?El Raso- (la Casa Gran o Xalet del Raso, els aljubs i el conjunt arbori) al Catàleg de Béns i Espais Protegits del PGOU de Guardamar del Segura, les llicències de parcel·lació de terrenys, edificació i demolició que afecta a les següents parcel·les del Pla Parcial del SUP-8 «El Raso»:
  
ZR 26.
  
ZR 31-32-C.
  
ZR 33-34.
  
Cosa que fem pública, en virtut de l'acord precedent, perquè en prengueu coneixement.